**BURSA SHQIPTARE E ENERGJISË ELEKTRIKE – ALPEX SHA**

Tiranë, më 19.03.2024

**FORMULAR PËR SHPALLJEN E POZICIONIT VAKANT TË PUNËS**

Mbështetur në Kodin e Punës, aktet ligjore dhe nënligjore të dala në zbatim të tij, si dhe në Manualin e Burimeve Njerëzore, ALPEX SHA njofton për shpalljen e 1 (një) vendi vakant të punës në pozicionin e:

**TITULLI I POZICIONIT: Shef**

**DREJTORIA/SEKTORI: Sektori i Çështjeve Ligjore dhe Administrative**

**QËLLIMI I POZICIONIT:** Është përgjegjës për sigurimin e funksionimit të përditshëm të rregullt dhe efikas të ALPEX-it në përputhje me kuadrin ligjor në fuqi. Ka përgjegjësinë për të mbikëqyrur realizimin e prokurimeve me fondet e kompanisë, të vëna në dispozicion sipas procedurave të prokurimit publik për të garantuar kërkesat e shoqërisë në kohë dhe me shpenzime minimale.

**DETYRAT DHE PËRGJEGJËSITË:**

* Mbikëqyr veprimtarinë e Sektorit me qëllim garantimin e zhvillimit të aktivitetit të shoqërisë në përputhje me kuadrin ligjor, statutin dhe aktet e tjera të organizimit të shoqërisë, aktet rregullatore, Rregullat e Tregtimit te Energjisë Elektrike dhe Procedurat, Vendimet Teknike.
* Drejton dhe koordinon procesin e hartimit të akteve ligjore dhe nënligjore, akteve rregullatore, rregullave dhe rregulloreve teknike në përputhje me legjislacionin në fuqi.
* Kontrollon zbatimin e ligjshmërisë gjatë procesit të përgatitjes së dokumentacionit të hapjes së procedurës së prokurimit, njëkohësisht ndjek dhe problemet që evidentohen gjatë fazës së publikimit të procedurave (ankesa, modifikim dokumentesh etj).
* Identifikon rreziqet rregullatore dhe të pajtueshmërisë për shoqërinë dhe siguron respektimin e rregulloreve që shoqëria miraton bazuar në kuadrin përkatës institucional dhe rregullator, si dhe respekton rregullat e vendosura nga organet kompetente.
* Identifikon rreziqet ligjore që mund të lindin nga zbatimi i kuadrit të përgjithshëm institucional dhe rregullator.
* etj

**KRITERET QË DUHET TË PLOTËSOJNË KANDIDATËT (KUALIFIKIMET):**

**Arsimi i kërkuar:** Arsim i lartë (Master shkencor ose diplomë ekuivalente) juridik.

**Përvoja e kërkuar e punës:** Eksperiencë të paktën 4 (katër) vite. Përbën avantazh eksperienca në sektorin e energjisë elektrike.

**TË TJERA:**

* Aftësi analitike përsa i përket legjislacionit;
* Energjik, nxitës, entuziast dhe i përkushtuar ndaj punës;
* Njohje shumë e mirë e gjuhës angleze, të shkruar dhe të folur;
* Aftësi për të punuar nën presion, në një mjedis sfidues që ndryshon me shpejtësi;
* Aftësi të mira komunikimi;
* Njohje dhe kuptim i tregjeve të energjisë.

Kandidatët e interesuar për pozicionin vakant duhet të paraqesin dokumentet si më poshtë:

* Formularin e aplikimit (Formulari 2)
* CV e detajuar
* Letër reference nga punëdhënësi i mëparshëm
* Letër Interesi

Dokumentacioni i kërkuar të paraqitet brenda datës 02/04/2024 ora 16:00 pranë ALPEX SHA:

Në adresën: Rruga Liman Kaba, Rezidenca Olympic, Shkalla 3, Kati 1, Zyra 1, Tiranë, Shqipëri

ose

Në adresën e email: info@alpex.al